REM-søvn

REM har andre betydninger
REM (forkortelse av engelsk Rapid Eye Movement, «hurtig øyebevegelse») er en betegnelse på det søvnstadiet hvor hjernebølgene blir målt til å være nesten lik som når vi er våkne, men skjelettmuskulaturen er avslappet. En kan se hurtige øyenbevegelser på personer som er i dette stadiet, derfor har det fått betegnelsen Rapid Eye Movement.Altini, Marco; Kinnunen, Hannu (23. juni 2021). "Et løfte om søvn: En multisensortilnærming for nøyaktig søvnstadieregistrering ved hjelp av Oura-ringen". Sensors (Basel, Switzerland). 21 (13): 4302. Bibcode:2021Senso..21.4302A. doi:10.3390/s21134302. ISSN 1424-8220. PMC 8271886. PMID 34201861. De fleste drømmer skjer på dette stadiet.

 Søvnstadier 
Søvn deles i 3 faser (lett søvn, dyp søvn og REM-søvn). Mennesker sover i cirka fem påfølgende sykluser på rundt 90 minutter der alle fem stadier kan inngå i hver syklus og der REM avslutter hver syklus. 

NREM-søvn (ikke-REM-søvn) har tre stadier (tidligere 4): 1 og 2 som er lett søvn og 3 som er dyp søvn. I dyp søvn er hjernenaktiviteten langsom og muskelspenningen lav. Den dypeste delen av denne søvnen, deltasøvn, er viktig å ha for neste dag. De første syklusene i en normal søvnperiode er dominert av NREM. Det første REM-stadiet varer rundt 10 min, det andre og tredje varer litt lengre. Det siste stadiet av REM-søvn i løpet av natta, varer i opp til 90 minutter.Søvnstadier. NHI.no. Besøkt 11. juli 2025

Alle drømmer helst i REM-stadiene (også kalt drømmesøvn). Hjernebølgene er nesten de samme som i våken til stand, men muskulaturen er avslappet og paralysert. Kompleksiteten og intensiteten i de synlige forestillingsbildene og drømmenes bisarrhet når sitt høyeste nivå i REM-søvn.Søvn og drømmer. Universitetet i Oslo, institutt for biovitenskap. 12. mars 2022.

Nyere forskning viser at det er mulig å drømme under NREM-søvn, men det er en kvalitativ forskjell med hverdagstanker, ensformige og enkle tanker og eksekutiv tenkning (resonnering, problemløsning, beslutningstaking osv.).Siclari F, Bernardi G, Cataldi J, Tononi G. Dreaming in NREM Sleep: A High-Density EEG Study of Slow Waves and Spindles. J Neurosci. doi: 10.1523/JNEUROSCI.0855-18.2018. PMID: 30201768; PMCID: PMC6199409.

I REM-søvn og NREM-søvn blir det oftest drømmehallusinasjoner, men mindre eksekutiv tenkning, jo senere på natten søvnstadiene forekommer. I dette er NREM-drømmer lik REM-drøm når førstnevnte er sent på natten.Bjorvatn, Bjørn; Grønli, Janne;  Pallesen, Ståle (24. september 2009) Parasomnier. Tidsskrift for den norske legeforening, utgave 18. doi:10.404508.0380. "Noen ganger kan det være vanskelig å skille søvnrelaterte hallusinasjoner fra drømmer. Forstyrrelsen kan forekomme sammen med søvnparalyse og representerer inntreden av REM-søvn i våken tilstand". Besøkt 11. juli 2025

 Referanser 

 Se også 
 Søvn
 Søvnparalyse
 Drømmer

Kategori:Søvn
Kategori:Psykologi
Kategori:Nevrofysiologi